Държавен вестник, бр. 2, 2012 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  2
МИНИСТЕРСТВО 
НА ФИНАНСИТЕ
Наредба за изменение и допълнение на На­
редба № 3 от 2005 г. за условията и реда за 
предоставяне на средства за субсидиране на 
превоза на пътниците по нерентабилни авто­
бусни линии във вътрешноградския транспорт 
и транспорта в планински и други райони 
(обн., ДВ, бр. 33 от 2005 г.; изм., бр. 92 от 
2006 г.; доп., бр. 32 от 2008 г.; изм., бр. 37 от 
2009 г.; изм. и доп., бр. 9 от 2010 г.)
§ 1. В чл. 1, ал. 2 след „Наредба № 2 от 
2002 г. за условията и реда за утвърждаване 
на транспортни схеми и за осъществяване на 
обществени превози на пътници с автобуси и 
леки автомобили“ в скобите накрая се поставя 
запетая и се добавя „изм. и доп., бр. 44 от 
2011 г.“ и в наименованието думите „и леки 
автомобили“ се заличават.
§ 2. В чл. 6 ал. 1 се изменя така:
„Чл. 6. (1) За всеки участък от маршрута 
на автобусна линия, определен съгласно чл. 5 
(независимо от броя на преминаващите ли­
нии), се разпределят субсидии за изминатите 
километри пробег, необходим за осигуряване 
среднодневно по две транспортни връзки, 
всяка от тях за отиване и връщане – до 730 
двупосочни курса годишно.“
§ 3. В чл. 10:
1. Алинея 1 се изменя така:
„(1) Субсидии за пътнически превози по 
тази наредба се предоставят на превозвачите 
чрез общините до размер, който не превишава 
сумата, съответстваща на нетния финансов 
ефект от изпълнението на задължението за 
обществени услуги, в рамките на утвърдените 
за тази цел средства със закона за държавния 
бюджет на Република България за съответ­
ната година.“
2. Алинея 2 се отменя.
3. Създава се нова ал. 4:
„(4) Нетният финансов ефект се определя 
на база данните съгласно справка по обра­
зец – приложение № 2, с отчитане на предос­
тавените компенсации по реда на Наредба № 2 
от 2006 г. за условията и реда за предоставяне 
на средства за компенсиране на намалените 
приходи от прилагането на цени за пътуване 
по автомобилния транспорт, предвидени в 
нормативни актове за определени категории 
пътници (обн., ДВ, бр. 32 от 2006 г.; изм. и 
доп., бр. 29 от 2007 г., бр. 27 от 2008 г., бр. 51 
от 2009 г. и бр. 9 от 2010 г.).“
4. Досегашната ал. 4 става ал. 5 и се из­
меня така:
„(5) Разумната печалба по ал. 3 се определя 
в размер до 5 на сто от общите разходи за 
дейността по предоставяне на компенсирани 
(субсидирани) превозни услуги, когато такава 
е предвидена в договорите с превозвачите.“
5. Досегашната ал. 5 става ал. 6.
§ 4. В чл. 11:
1. В ал. 1 думите „на втория месец на 
всяко тримесечие“ се заменят с „на първото, 
второто и третото тримесечие“.
2. Създава се нова ал. 2:
„(2) След обобщаване на информацията 
по чл. 10, ал. 4 министърът на транспорта, 
информационните технологии и съобщенията 
представя в Министерството на финансите 
списък за залагане на лимити за четвърто 
тримесечие в рамките на определените за 
годината средства.“
3. Досегашните ал. 2 и 3 стават съответно 
ал. 3 и 4.
§ 5. В чл. 13 ал. 1 се изменя така:
„(1) Общините определят размера на по­
лагащата се за месеца субсидия на базата 
на ежемесечно представяни от превозвачите 
справки по чл. 10, ал. 4 като разлика между 
отчетения за периода нетен финансов ефект и 
предоставените до отчетния месец субсидии.“
§ 6. В чл. 16 ал. 3 се изменя така:
„(3) Кметът на общината представя декла­
рация по образец – приложение № 3, за раз­
ходваните от началото на годината средства 
за субсидиране на превоза на пътниците по 
нерентабилни автобусни линии във вътрешно­
градския транспорт и транспорта в планински 
и други райони в съответствие с изискванията 
на тази наредба.“
§ 7. В чл. 18, ал. 1 след думите „в срок до“ 
числото „25“ се заменя с „15“.
Преходни и заключителни разпоредби
§ 8. Навсякъде в наредбата думите „На­
редба № 2 от 2002 г. за условията и реда за 
утвърждаване на транспортни схеми и за 
осъществяване на обществени превози на 
пътници с автобуси и леки автомобили“ се 
заменят с „Наредба № 2 от 2002 г. за условията 
и реда за утвърждаване на транспортни схеми 
и за осъществяване на обществени превози 
на пътници с автобуси“.
§ 9. Наредбата е съгласувана с минис­
търа на транспорта, информационните тех­
нологии и съобщенията и влиза в сила от 
1 яну­ари 2012 г.
Министър: Симеон Дянков